Jegyzőkönyv

Magyar Pszichológusok Érdekvédelmi Egyesülete (MPÉE)

Évi rendes közgyűlés

A közgyűlés ideje: **2019. február 6. (szerda) 17 óra**

A közgyűlés helyszíne: **1037 Budapest, Montevideó utca 5. II. emelet (Pszichoszomatikus Ambulancia)**

A levezető elnök, aki az Alapszabály szerint egyben az egyesület elnöke köszöntötte a közgyűlésen megjelent tagokat és meghívottat. Megállapította, hogy a közgyűlésen az egyesület tagjai közül kilenc tag jelent meg a mellékelt jelenléti ív szerint. Tekintettel arra, hogy a meghívóban 2019. február 05. 17 órára meghirdetett közgyűlésen senki nem jelent meg, így az határozatképtelen volt. Az Egyesület hatályos alapszabályának megfelelően az 1 nappal későbbre, azaz 2019. február 6. 17 órára meghirdetett jelen megismételt közgyűlés a megjelent tagok számára tekintet nélkül határozatképes.

Az elnök megállapította, hogy az MPÉE Elnöksége a megismételt közgyűlésen teljes számban megjelent.

Az elnök ismertette a megismételt közgyűlés napirendjét.

1. **A jegyzőkönyvvezető, és a jegyzőkönyv hitelesítő tagok megválasztása**
2. **Alapszabály módosítás** (székhely vonatkozásában 1064 Budapest, Izabella u. 46. helyett új székhely 1037 Budapest, Montevideó u. 5. II. emelet, **2018. évi egyesületi munkáról szóló beszámoló megvitatása és elfogadása**
3. **2019. évi egyesületi munkáról szóló munkaterv megvitatása és elfogadása**
4. **napirendi pont A jegyzőkönyvvezető, és a jegyzőkönyv hitelesítő tagok megválasztása**

Elnök jegyzőkönyvvezetőnek javasolta dr. Vajdáné dr. Márhoffer Mariannát, a Garamvölgyi Ügyvédi Iroda alkalmazottját, aki az elnök meghívására tanácskozási joggal vesz részt a közgyűlésen. Az elnök jegyzőkönyv hitelesítőnek javasolta Prof. Dr. Bagdy Emőkét és Szekeres Bálintot. Az elnök szavazásra bocsátotta a javaslatot.

Határozat képes, nyílt szavazás szavazók száma 9.

1/2019. 02. 06. sz. határozat: A közgyűlés 9 igen 0 nem 0 tartózkodás mellett egyhangúlag megválasztotta jegyzőkönyvvezetőnek dr. Vajdáné dr. Márhoffer Mariannát, jegyzőkönyv hitelesítőnek Prof. Dr. Bagdy Emőkét és Szekeres Bálintot.

1. **napirendi pont Alapszabály módosítás a székhely vonatkozásában.**

Az elnök javasolta az egyesület alapszabályának 3.§ (3) (6) bekezdésének szövegezése

(3) „Az egyesület székhelye: 1064 Budapest, Izabella utca 46”, (6) „…cím: 1064 Budapest Izabella utca 46…” a következő szövegre módosuljon:

(3) „Az egyesület székhelye: 1037 Budapest, Montevideó utca 5. II. emelet”, (6) „ …cím: 1037 Budapest, Montevideó utca 5. II. emelet…”

Az elnök szavazásra bocsátotta az alapszabály módosításra vonatkozó javaslatot.

Határozat képes, nyílt szavazás szavazók száma 9.

2/2019.02.06. sz. határozat: A közgyűlés 9 igen 0 nem 0 tartózkodás mellett egyhangúlag elfogadta a fenti alapszabályszöveg módosítást.

1. **napirendi pont 2018. évi egyesületi munkáról szóló beszámoló megvitatása és elfogadása**

Az elnök ismertette az MPÉE 2018. évi fő adatait és tevékenységeit az alábbiak szerint:

**Főbb adatok:**

* Taglétszám 640 fő
* Új tagbelépés 2018. év során 5
* 2018-ban tagdíjat fizetők száma 15, ebből 5 már 2019-re is fizetett

A tagdíj fizetési aktivitás meglehetősen gyenge.

* Az egyesület vagyona jelenleg 468407 Ft
* Bevételek 62000 Ft
* Az egyesület tavalyi évi kiadásai 54000 Ft

**Az elnök elmondta, hogy 2019-ben felülvizsgálják frissítik a tagság adatait, hogy a nyilvántartás naprakész legyen, illetve megkeresik a nem fizető tagokat, annak érdekében, hogy a hátralékukat rendezzék.**

**MPÉE 2018. évi tevékenységei:**

* **Az egyesület megjelenési formáinak felületeinek fenntartása, szakmai anyagok publikációja**
* Az egyesület két domain tulajdonosa
  + pszichologuskamara.hu,
  + pszichoerdek.hu.
* A domainek tulajdonjogai tavaly az egyesülethez kerültek.
* A domainekhez tartozó tárhelyeket és webes felületeket a tavalyi évben is fenn és karban tartotta az egyesület

**Az egyesület weboldalai**

* Az egyesület két weblapot tart fenn
  + Magyar Pszichológusok Érdekvédelmi Egyesülete
  + Magyar Pszichológus Kamarát Támogatók oldala
* A felületeken folyamatosan frissülnek a szakmai anyagok.
  + 2018. legnagyobb kihívása a GDPR rendelet hatályba lépése volt, több írást, illetve adatvédelemmel foglalkozó tájékoztatót jelentettek meg
* **Etikai Bizottság működése**
* Áttekintették az MPT-vel közös Etikai Bizottság működési kereteit és módosítási javaslatokat dolgoztak ki.

Az elnök felkérte az Etikai Bizottság MPÉE által delegált tagját, Szimethné Galaczi Juditot, hogy számoljon be az EB munkájáról.

Az EB delegált tagja elmondta, hogy sok esetben miután az etikai bejelentéssel érintett tagok nem voltak tagjai sem az MPÉE-nek, sem pedig az MPT-nek az Etikai kódexet nem lehetett rajtuk számonkérni. Amennyiben az érintett szakpszichológus volt a MOK, amennyiben igazságügyi szakértő, úgy a MISZK etikai bizottsághoz továbbították az ügyet. Ugyanakkor, amennyiben az Etikai Bizottság általános érvényű problémaként értékelte az ügyet problémaként vizsgálta és arról állásfoglalást adott ki, melyet megjelentettek az MPT honlapján.

Ilyen ügyek voltak például a pszichológus személyes jelenléte nélküli vizsgálat kérdése, valamint, hogy egy tréning során bemehet-e harmadik személy a pszichológus munkáját ellenőrizni.

Mindkét esetben nemleges állásfoglalást adott ki az Etikai Bizottság.

Az elnök megköszönte a beszámolót és folytatta beszámolóját a 2018-as munkáról.

**Az egyesület közreműködött bírósági ülnökökre vonatkozó jelölésben.**

Az MPÉE két önkéntes jelöltjének végzettsége sajnos nem felelt meg a végzettségi követelményeknek.

**Kérdőíves felmérés a pszichológusképzésben részt vevő felsőoktatási intézményeknél a magyar viselkedéselemző és pszichológus társadalom létszámának felmérése érdekében.**

Vizsgált időszak: 2000-2017

Bevont intézmények száma: 8

Bevont intézmények név szerint: **BME, DTE, PTE, KRE, PPKE, SOTE, ELTE, SZTE**

Választ küldő egyetemek száma: 2

A válaszoló egyetemek név szerint: KRE, PPKE.

**Érdekvédelem**

* pszichológusi tevékenységgel kapcsolatos információ kérő levelek,
* pszichológusi tevékenységgel kapcsolatos panaszok, bejelentések,
* megkeresések száma a tavalyi évben: közel 500,

valamennyi levélre válaszolt az egyesület

* amennyiben a panaszolt tagja volt az egyesületnek, az MPT-vel közös Etikai Bizottság indult,
* ha szükséges volt ott megkeresést intéztek az eljárásra jogosult hatóságokhoz
  + Kormányhivatal Népegészségügyi osztály (jogosulatlan egészségügyi tevékenység)
  + Kormányhivatal Fogyasztóvédelmi osztály (megtévesztő piaci gyakorlat)
* kókler „lélekgyógyász” tevékenysége kapcsán az egyesület bejelentése alapján a felügyelő hatóság engedély nélküli egészségügyi szolgáltatás nyújtása miatt hatósági eljárást indított.

**Témák, amellyel az egyesülethez fordultak:**

* jogosulatlan tevékenység bejelentése,
* pszichoterápiás magánpraxis engedélyeztetésével kapcsolatos jogszabályi anomália,
* adatkezelési visszaélések munkáltatók toborzása kapcsán,
* az egyes szakpszichológusok jogosultságai,
* szakpszichológusi egészségügyi szolgáltatás indításának jogi feltételei,
* klinikai szakpszichológus jelölt működési jogosultsága keretei, feltételei,
* GDPR szabályozással kapcsolatosan számos segítségkérés, megkeresés érkezett,
* adatkérés egy SE EKK hallgató cikkéhez.

**Egyéb jogvédelem**

* pszichológusokkal és kóklerekkel kapcsolatos megkeresések mellett tesztekkel kapcsolatos jogvédelmi ügyekben is eljártak leginkább a Rorschach-teszt ábráinak illetéktelen felhasználása fordul elő,
* fellépés az ELTE PPK által szervezett MindSet elnevezésű képzés/kurzus kapcsán.

Az Elnök megkérdezte, hogy van-e valakinek hozzászólása a beszámolóhoz

1. A tagdíjat és az egyesület számlaszámát dr. Veres Imre javasolta az egyesület honlapjára kitenni, illetve javasolta megjeleníteni azt az információt is az MPÉE közösségi médiában és a weben megjelenő megjelenési felületein, hogy az MPÉE a tagjai érdekvédelmét lája el, abban az esetben, ha a tag a tagdíj befizetésének eleget tett.
2. Az Elnök javasolta, hogy az Etikai Bizottság állásfoglalásai kerüljenek ki az MPÉE honlapjára is.
3. A végzett pszichológusok számának felmérése kapcsán Dr. Grád András javasolta az Oktatási Hivatal megkeresését, miután az évente kiadott diplomákról nekik pontos adataik vannak. A megkeresést javasolta, hogy az MPÉE és az MPT közösen fogalmazza meg.

Az elnök szavazásra bocsátotta az MPÉE 2018-as munkájáról szóló beszámolót és a tagok beszámoló kapcsán tett javaslatait.

Határozat képes, nyílt szavazás szavazók száma 9.

3/2019. 02.06. sz. határozat: A közgyűlés 9 igen 0 nem 0 tartózkodás mellett egyhangúlag elfogadta az elnök beszámolóját.

Határozat képes, nyílt szavazás szavazók száma 9.

4/2019.02.06. sz. határozat: A közgyűlés 9 igen 0 nem 0 tartózkodás mellett egyhangúlag elfogadta az elnök beszámolójához tett fentiekben ismertetett 1., 2., 3. tagi javaslatokat.

**4. napirendi pont 2019. évi egyesületi munkáról szóló munkaterv megvitatása és elfogadása**

Az Elnök elmondta, hogy továbbra is a pszichológus szakma öntisztítási folyamatát és ezzel párhuzamosan a jogszerűen tevékenykedő kollégák érdekvédelmét tartja a 2019-es év legfőbb feladatának. Ennek szellemében jogszabályalkotási kezdeményezéseket szeretne az MPÉE részéről.

1. Fogyasztóvédelmi szabályok létrehozásának kezdeményezése a pszichológusok munkájával kapcsolatosan, a munka végzéséhez szükséges minimális személyi tárgyi feltételek meghatározása. Pszichológus névjegyzék felállítása és az MA pszichológus diplomával rendelkezők regisztrációs kötelezettsége bevezetésbevezetésének kezdeményezése.
2. Btk. kuruzslás tényállás módosításának kezdeményezése, a tényállás kiterjesztése a szakvizsga nélkül jogosulatlanul egészségügyi szolgáltatásnak minősülő tevékenységet végző személyekre.
3. Szabálysértési törvény jogosulatlan címhasználat tényállás kiterjesztése a végzettség nélkül pszichológus végzettséghez kötött tevékenységet végző személyekre.

Az Elnök megkérdezte, hogy van-e valakinek hozzászólása a 2019-es munkatervhez.

1. Dr. Veres Imre javasolta a fogyasztóvédelmi lépések kapcsán a siker érdekében a fokozatos fellépést. Eszerint 2019-ben a szaknévsor létrehozására tegyen az MPÉE javaslatot az illetékes minisztériumnál. Miután ez megvalósult következő lépésként kérjék a bejelentkezési kötelezettség bevezetését.
2. Dr. Grád András javasolta, hogy a Btk. módosításnál egyértelműen olyan fogalmat kell javasolni a tényállásba az MPÉE-nek, mely más szakmáknál, mint például a jogászok már régóta használtak. Eszerint az egészségügyi szakvizsga nélkül egészségügyi szolgáltatást végez megfogalmazást tartja célszerűnek.
3. Az Elnök és Prof. Dr. Bagdy Emőke javasolta, hogy az egyesület tegyen lépéseket a fogyasztóvédelmi célkitűzések keretében annak érdekében, hogy rend legyen a felsőfokú szakképzések területén. Eszerint a ráépített szakképzés kapcsán a módszerspecifikus képzéseknél vessenek véget a kialakult kaotikus helyzetnek, illetve a szakképzést kisajátító civil szervezet illegitim hegemóniájának. Ez ügyben javasolta megkeresni a képzést szervező akkreditált egyetem felső vezetőit.

Az elnök szavazásra bocsátotta a 2019-es egyesületi munkáról szóló munkatervet, illetve a tagok ahhoz tett észrevételeit.

Határozat képes, nyílt szavazás szavazók száma 9.

5/2019.02.06. sz. határozat: A közgyűlés 9 igen 0 nem 0 tartózkodás mellett egyhangúlag elfogadta a jövő évi munkatervet.

Határozat képes, nyílt szavazás szavazók száma 9.

6/2019. 02.06. sz. határozat: A közgyűlés 9 igen 0 nem 0 tartózkodás mellett egyhangúlag elfogadta a jövő évi munkatervhez tett 1., 2., 3. tagi javaslatokat.

Az elnök megköszönte a tagoknak a részvételt és a közgyűlést 19:30 kor berekesztette.

Elnök Dr. Császár-Nagy Noémi

Jegyzőkönyv vezető Dr. Vajdáné Dr. Márhoffer Marianna

Jegyzőkönyv hitelesítő: Prof. Dr. Bagdy Emőke

Jegyzőkönyv hitelesítő: Szekeres Bálint